Bildrapssiktede (42) i Trondheim løslates
Det opplyser politiet i Sør-Trøndelag i en pressemelding. En 68 år gammel mann ble påkjørt og drept på Leinstrand utenfor Trondheim, torsdag kveld. Politiet brukte store ressurser i jakten på bilføreren som forsvant fra stedet. Den 42 år gamle siktede ble pågrepet etter at et vitne så den skadde bilen hans dagen etter påkjørselen. Han har sittet i varektekt siden, men skal løslates i løpet av søndagen. - Siktelsen opprettholdes, men varetektsgrunnlaget falt bort da politiet ikke lenger anser at bevisforspillelsesfare er til stede, skriver politiadvokat Marianne Høyer i en pressemelding. Bakgrunn:Siktede i avhør: Trodde han kjørte på en elg 42-åringen har i avhør innrømmet at han kjørte på noe omtrent da den 68 år gamle mannen ble påkjørt, men sier han trodde det var et dyr. - Min klient bestrider ikke at han har kjørt på noe. Han trodde han hadde kjørt på en elg eller et rådyr. Han forklarer påkjørselen med at han ble blendet av noen med langlys som kom i motsatt retning, sa forsvarer Tore Angen til VG på fredag.
Politiet mener det ikke lenger er fare for bevisforspillelse i saken der en 68 år gammel mann ble påkjørt og drept.